== Kampmann tager over ==
[[Fil:Coat of arms of Aarhus.svg|thumb|Aarhus´ byvåben med de tre tårne var model for Toldbodens indgangsparti.]]
Kampmanns opgave var ikke let: målene på den trekantede grund var 125, 180 og 230 alen og han skulle holde sig ca. 40 alen fra det ene hjørne, jernbanesporet gjorde at porten måtte placeres mod nord. Som konduktør ved byggeriet var [[Carl Harild]] ansat fra august 1894 til slutningen af 1897, og blev afløst af P.M. Petersen og virkede til byggeriet afslutning. Toldbygningen er opført i røde teglsten på en tilhugget granitsokkel, til udsmykning er anvendt granit, savonnièrsten fra [[Lorraine]], kridt- og formsten. Tagene er med grøn, skiferpakhusfløjen og halvtaget over skuret i gården er med asfalt. Tagenes tagrender og skotrender, samt nedløb og rygninger er af kobber. Midterbygningens tårn er med flagstang på toppen, urskive af savonnièrsten på facaden over hovedindgangsdøren. Mod bolværket var en bevægelig kran monteret på muren ved pakhusets port.<ref name=OleDegn />
Toldbodens indgangsparti er modelleret efter [[byvåben]]et i Aarhus, der netop også har tre røde tårne. Bygningen vender den imponerende facade mod vandet og skulle signalere til dem der ankom med skib, at de nu nærmede sig en betydelig handelsby.<ref>[[Johan Bender]], ''Hurra for Århus: Landsudstillingen 1909 – vejene til og sporene fra'', {{ISBN|978-87-641-0296-3}}, side 38</ref>
Organisationer